IVL เตรียมจ่ายปันผลระหว่างกาลโบรกฯชี้เป็นโอกาสเข้าซื้อเมื่อหุ้นอ่อนตัว
IVL เตรียมจ่ายปันผลระหว่างกาลโบรกฯชี้เป็นโอกาสเข้าซื้อเมื่อหุ้นอ่อนตัว
21 พ.ย. 2561

บล.เอเชีย เวลท์ ระบุในบทวิเคราะห์วันนี้(21พ.ย.61) ระบุในบทวิเคราะห์วันนี้(21พ.ย.61) ว่า บริษัท อินโดรามา เวนเจอร์ส จำกัด (มหาชน) หรือ  IVL ประกาศจ่ายเงินปันผลระหว่างกาลเป็นรายไตรมาส เริ่มในไตรมาส 3/61 เป็นไตรมาสแรก ซึ่งจะจ่ายจากผลประกอบการช่วง 1 ก.ค.-30 ก.ย.61 ในอัตราหุ้นละ 0.35 บาท/หุ้น ขึ้นเครื่องหมาย XD 3 ธ.ค.61 จ่ายปันผล 18 ธ.ค.61
ยังมีมุมมองเป็นบวกกับ IVL จากการคาดการณ์ผลประกอบการในไตรมาส 4/61 และปี 2562 ซึ่งกำไรในไตรมาส 4/61 ยังอยู่ในระดับที่ดี แม้ว่าอาจจะดีไม่เท่ากับไตรมาส 3/61 ซึ่งทำระดับสูงสุดไปที่ 8.4 พันล้านบาท
โดยคาดว่า Spread ผลิตภัณฑ์ PTA และ PET ที่อ่อนตัวไปในช่วงปลายไตรมาส 3/61 ต่อเนื่องถึงไตรมาส 4/61 อาจจะเริ่มฟื้นตัวดีขึ้นในปี 2562 เมื่อซัพพลายของ PX จะเข้ามามากขึ้น ไม่ทำให้ราคาวัตถุดิบในการผลิต PTA และ PET แพงขึ้น Spread ของ PTA และ PET น่าจะกลับมาดีขึ้น
นอกจากนี้การเข้าซื้อกิจการของ IVL ในส่วนธุรกิจ BOPET คาดว่าจะเป็นตัวช่วยในการเพิ่ม EBITDA ให้กับกลุ่ม IVL ด้วย การปรับตัวของตลาดหุ้นโดยรวมในวันนี้ เป็นโอกาสในการเข้าซื้อ IVL เมื่อราคาอ่อนตัวเป้าหมาย 65 บาท
 
 